बेटियों को बनाएं सेना में अफसर इंतजार रहेगा पहली कौन होगी
केंद्र राज्य सरकार द्वारा चलाए गए बचाओ-बेटी पढ़ाओ अभियान के बाद अब थल सेना अध्यक्ष जनरल दलबीर सुहाग ने भी बेटियों को आगे बढ़ाने की पैरवी की है। शनिवार को अपने पैतृक गांव बिसान में प|ी बेटे संग पहुंचे जनरल सुहाग ने कहा कि देश की सेवाओं में उनके क्षेत्र के युवाओं की संख्या बहुत अधिक है। अफसर भी हैं, लेकिन वे गांव वाले के बेटों के साथ बेटियों को भी ऑफिसर बनाए और मुझे इस बात का इंतजार रहेगा कि यह काम पहले कौन सी बेटी करेगी। उन्होंने कहा कि बेटों के समान बेटियों को भी आगे बढ़ने के अवसर प्रदान करें। जीवन में शिक्षा का बड़ा महत्व है, ऐसे में सभी अपने बच्चों को अच्छी शिक्षा जरूर दिलाएं। आर्मी चीफ ने बातों ही बातों में खुद को किसान परिवार से जोड़ते हुए अपने गांव में बिताए दिनों को याद किया। उन्होंने कहा कि मैने ग्रामीण आंचल के माहौल का करीब से अनुभव किया है। एक किसान के रूप में उन्होंने खेतों में काम करते हुए लामणी, पानी देना, भरोटी लाना और गंडासे पर न्यार काटने जैसे सभी काम किए है। गिल्ली-डंडा और कबड्डी जैसे खेल भी उन्होंने खूब खेले हैं, जो आमतौर पर गांव में खेले जाते रहे है। दरअसल लामणी, भरोटी और गंडासे ऐसे हरियाणी शब्द थे, जो एक किसान परिवार ही अच्छी तरह से समझ सकता है।
इस अवसर चीफ के छोटे भाई कर्नल धर्मबीर सिंह, डीएसपी धीरज कुमार, बेरी थाना प्रभारी दयाचन्द, बेरी चौकी इंचार्ज मुकेश कुमार, कादयान खाप के प्रधान केदार सिंह, बलवंत बेरी, प्राचार्य अशोक कादयान, मास्टर श्री ओम अहलावत, स्वतंत्रता सेनानी ललती राम, गऊशाला के प्रधान धारा सिंह, कैप्टन दिलबाग सिंह, राजपाल सुहाग फ्लाइंग आफिसर, नसीब सिंह, राजेन्द्र सिंह, हरविन्द्र, अशोक पीटीआई मौजूद रहे।
(संबंधितपैकेज पेज चार पर)
{बच्चों को अच्छी शिक्षा दिलाने पर जोर
{बेटों की तरह बेटियों को भी दें आगे बढ़ने का मौका
हम भी बनेगें सेना में अफसर... पैतृकगांव बिसहान में स्कूली बच्चों के साथ फोटो कराते आर्मी चीफ दलबीर सुहाग।
चीफ बनने से ज्यादा खुशी अपनों के बीच मिली
आर्मीचीफ का गांव में गर्मजोशी से हुए स्वागत हुआ। गांव के युवक बाइक से उनके काफिले को एस्कोर्ट कर लेकर आए। उन्होंने भाषण शुरू करने से पूर्व कहा कि उन्होंने कोई भाषण तैयार नहीं किया हुआ है। जो कुछ बोलना है वे दिल से बोलेंगे। आपका सम्मान देखकर जो खुशी मिली है वह आर्मी चीफ बनने से कहीं ज्यादा है। मैं उससे कहीं अधिक उत्साहित और खुश आज वे आपलोगों के बीच आपने आप को पाकर कर रहे हैं। इतना ही नहीं उन्होंने कार्यक्रम में भाषण लगाए गए लैक्चर स्टैंड तैयार को छोड़कर, साधारण माइक के साथ स्टेज के बीच में आकर सभी से रू-ब-रू रू-ब-रू हुए।
आर्मी चीफ ने स्कूल के छात्र-छात्राओं का मनोबल बढ़ाने में भी कमी नहीं छोड़ी। उन्होंने बिसान स्कूल के सबसे मेधावी छात्र-छात्रा के लिए 2100-2100 रुपए की छात्रवृति एक-एक ट्रॉफी देने की घोषणा की। उन्होंने कहा कि जब तक वे जीवत रहेंगे, छात्रवृति और ट्राफी की योजना उनकी ओर से जारी रहेगी। रावमावि के प्राचार्य अशोक कादियान को भी ट्रॉफी दी गई।
भारत भूषण, बेरी |घड़ोई धाम में बेरी बिसान समेत आसपास के हजारों लोग के लिए आस्था केन्द्र है। आर्मी चीफ दलबीर सुहाग ने भी बाबा के दरबार में हाजिरी लगाई। इस दौरान आर्मी चीफ के पिता सूबेदार रामफल ने दैनिक भास्कर से बातचीत में बताया कि उनके इस लम्हे का इंतजार था कि बेटा आर्मी चीफ बनकर आए। बहुत खुश हूं। समारोह स्थल पर ही गांव के बुजुर्गों से अपनी यादें ताजा करने के दौरान ही आर्मी चीफ सुहाग ने कहा कि उनकी ड्यूटी हमेशा जंगलों में रहने वाली ही रही है। कई-कई माह तक वह अपने परिवार के बीच नहीं आते थे। एक बार तो ऐसा भी हुआ था जब वह नागालैंड में एक साल ड्यूटी में ज्यादा व्यस्त होने के चलते एक साल बाद जब अपने परिवार के बीच पहुंचे तो वहां उनकी छोटी बेटी ने ही उन्हें नहीं पहचाना था। बाद में जब उनकी प|ी ने बताया तो उसके बाद ही उसकी बेटी को अपने पिता की समझ आई।
एक नजर गांव पर
गांवकी आबादी 3,000
गांव से सैन्य अफसर 53
मौजूदा समय में सैनिक 130
गांव में पूर्व सैनिक 250
(गांव से एक भी बेटी सेना में नहीं)
बता दें कि इस वर्ष अप्रैल से नवंबर तक आंकड़ों के मुताबिक अबतक 14 लड़के 14 लड़कियों का हुआ जन्म।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva awa_Deva hin_Deva hin_Deva